امریکا قوشمه ایالتلری مدافعه وزیری جیمز ماتیس، ناتونینگ افغانستان ده گی عسکرلرینی تیز قرار بیریب چیقرگن لیگینی معلوم قیلیب، بو اولکه ده گی ایش نینگ یریم تشلنمس لیگی کیره ک لیگینی عکسی حالده قیته دن تیریلگن تروریست گروهی طالبان نینگ انتقام آلیش ریسقی نینگ موجود ایکن لیگینی بیان ایتدی.
بلجیم نینگ پایتختی بروکسل ده اویوشتیریلگن ناتو مدافعه وزیرلری جلسه سی چوکاتیده افغانستان ده گی یاردم و همکارلیک کوچلری بیلن تیگیشلی بیر اوچره شوو بولیب اوتدی.
مذکور جلسه ده سوزگه چیققن ناتو باش منشیسی جنز استولتنبرگ، افغانستان کوچلری نینگ بوندن بویان اولکه نینگ برچه خوفسیزلیگیدن مسؤل ایکن لیگینی ایتدی.
بوندن آلدین سانی 100 مینگ دن کوپراق بولگن ناتو عسکری نینگ 13 مینگ گه توشگن لیگینی افاده ایتگن استولتنبرگ، افغانستان ده 2017 – ییلدن کیین یاردم و همکارلیک وظیفه میزنی دوام ایتتیره میز، دیدی.
ناتونینگ 2014 – ییلی ده گی اوروشچن رولی نینگ نهائی قیلیش نینگ ینگلیش بیر قرار ایمس ایکن لیگینی اورغوله گن استولتنبرگ "بو قرار خطا ایمس. انچه آلدین بو قرارنینگ آلینیشی کیره ک ایدی" دیب افاده ایتدی.
امریکا قوشمه ایالتلری مدافعه وزیری ماتیس ایسه عملگه اشیریگن مطبوعاتی کنفرانسیده، باش منشی استولتنبرگ بیلن عین فکرده ایمس ایکن لیگینی بیلدیردی.
ماتیس؛
"اوتمیش گه قره گنده عسکرلریمیزنی تیزلیکده قرار بیریب چیقرگنیمیز، ساننی تیزلیک بیلن قوییگه آلیب بارگنیمیز توغریسیده فکر بیرلیگی موجود" دیب ایتدی.
هم افغانستان، هم سوریه همده عراقده گی وضعیت گه تماس قیلگن جمیز ماتیس، "چرچه دیم اویگه کیته من دیب کیینچه لیک تکرار باریب اورالمه ی سیز" دیب فکر بیلدیردی.
باشقه بیر تاماندن امریکا قوشمه ایالتلری نینگ افغانستان اوچون 4 مینگ عسکر طلب ایتگن لیگی و بو رقم نینگ تقریبا 3 مینگ گه باریشی نینگ کوتیلگن لیگی ایتیلماقده.
ناتو، 2013 – ییلدن 2014 – ییل نینگ اخریگچه حرب ده باشقرووچیلیک عده سینی قولگه آلیب ارتیدن افغانستان اردوسیگه وظیفه نی تسلیم ایتگن ایدی. بنا اولکه ده ترور تشکیلاتی طالبان نینگ هجوملری نینگ کوپه ییب کیتگن لیگی خواطرگه سبب بولگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
